wickkiey/tamil-wikipedia-chunked huggingface dataset:
# மெக்ரன்கர்

## சொற்பிறப்பியல்

மெக்ரன்கரின் சொற்பிறப்பியல் சமசுகிருத வார்த்தைகளான 'மிகிர்' (சூரியன் என்று பொருள்) மற்றும் 'கர்' (கோட்டை என்று பொருள்) ஆகியவற்றில் வேரூன்றியுள்ளது. இந்த கோட்டைக்கு மிகிர்கர் என்று பெயரிடப்பட்டது. அதாவது 'சூரியனின் கோட்டை' - இது ஆளும் குலமான ரத்தோர் வம்சத்தின் குலதெய்வமான சூரியனிடமிருந்து புராண வம்சாவளியைக் குறிக்கிறது. ஒலிப்பு ரீதியாக இது இராசத்தானி மொழியில் 'மிகிர்கர்' என்பதிலிருந்து 'மெக்ரன்கர்' ஆக உருவானது.
# மெக்ரன்கர்

## சுற்றுலா ஈர்ப்புகள்

### தேசிய புவியியல் நினைவுச்சின்னம்

ஜோத்பூர் குழுமம் - மலானி இக்னீயஸ் சூட் காண்டாக்ட் மீது கோட்டை கட்டப்பட்டுள்ளது. நாட்டில் புவி சுற்றுலாவை ஊக்குவிக்கும் வகையில் இந்திய புவியியல் ஆய்வு மையத்தால் தேசிய புவியியல் நினைவுச்சின்னமாக அறிவிக்கப்பட்டுள்ளது. இந்த தனித்துவமான புவியியல் அம்சம் 43,500கிமீ <sup>2</sup> பரப்பளவில் பரவியுள்ள தார் பாலைவனப் பகுதியில் காணப்படும் மலானி இக்னீயஸ் சூட்டின் ஒரு பகுதியாகும். இந்த தனித்துவமான புவியியல் அம்சம் இந்திய துணைக்கண்டத்தில் பிரீகாம்ப்ரியன் யுகத்தின் (பூமி வரலாற்றின் ஆரம்பகால பகுதி) கடைசி கட்டத்தை குறிக்கிறது.
# மெக்ரன்கர்

## சுற்றுலா ஈர்ப்புகள்

### சாமுண்டி கோயில்

சாமுண்டி ராவ் ஜோதாவின் விருப்பமான தெய்வமாகும். அவர் 1460 இல் பழைய தலைநகரான மாண்டூரிலிருந்து இச்சிலையைக் கொண்டு வந்து கோட்டையில் நிறுவினார். சாமுண்டி அரச குடும்பத்தின் குலதெய்வமாகும். மேலும் சோத்பூரின் பெரும்பாலான குடிமக்களால் வழிபடப்படுகிறார். விஜயதசமி கொண்டாட்டங்களின் போது மக்கள் கூட்டம் மெக்ரன்கரில் திரளும்.
# மெக்ரன்கர்

## சுற்றுலா ஈர்ப்புகள்

### ராவ் ஜோதா பாலைவனப் பாறை பூங்கா

ராவ் ஜோதா பாலைவனப் பாறைப் பூங்கா, மெக்ரன்கர் கோட்டையை ஒட்டி 72 ஹெக்டேர் பரப்பளவில் அமைந்துள்ளது. பூங்காவில் சுற்றுச்சூழல் ரீதியாக மீட்டெடுக்கப்பட்ட பாலைவனம் மற்றும் வறண்ட நில தாவரங்கள் உள்ளன. இந்த பூங்கா 2006 ஆம் ஆண்டில் உருவாக்கப்பட்டு, கோட்டையை ஒட்டிய மற்றும் கீழே உள்ள ஒரு பெரிய, பாறைப் பகுதியின் இயற்கை சூழலை மீட்டெடுக்க முயற்சி செய்து, பிப்ரவரி 2011 இல் பொதுமக்களுக்கு திறக்கப்பட்டது. பூங்கா மற்றும் அதைச் சுற்றியுள்ள பகுதிகள் தனித்துவமான எரிமலை பாறைகள் மற்றும் மணற்கல் அமைப்புகளைக் கொண்டுள்ளது.
# மெக்ரன்கர்

## 2008 நெரிசல்

30 செப்டம்பர் 2008 அன்று, கோட்டையின் உள்ளே உள்ள சாமுண்டி தேவி கோயிலில் ஒரு மனித நெரிசல் ஏற்பட்டது. இதில் 249 பேர் கொல்லப்பட்டனர். மேலும், 400 க்கும் மேற்பட்டோர் காயமடைந்தனர்.
# மெக்ரன்கர்

## கலாச்சாரம்

கோட்டையின் நுழைவாயிலில் நாட்டுப்புற இசையை இசைக்கும் இசைக்கலைஞர்கள் உள்ளனர். அருங்காட்சியகம், உணவகங்கள், கண்காட்சிகள் மற்றும் கைவினைப் பொருட்கள் சந்தையும் கொண்டுள்ளது. டிஸ்னி என்ற திரைப்பட நிறுவனம் 1994இல் வெளியிட்ட *தி ஜங்கிள் புக்* மற்றும் 2012 ஆம் ஆண்டு வெளியான த டார்க் நைட் ரைசஸ் போன்ற திரைப்படங்களின் படப்பிடிப்பு இந்த கோட்டையில் நடைபெற்றது. இம்ரான் ஹாஷ்மி நடித்த *அவரப்பன்* படமும் இங்கு படமாக்கப்பட்டது. 2015 ஆம் ஆண்டில், இஸ்ரேலிய இசையமைப்பாளர் *சை பென் துசூர்*, ஆங்கில இசையமைப்பாளர் மற்றும் கித்தார் கலைஞர் ஜானி கிரீன்வுட் மற்றும் ரேடியோஹெட் தயாரிப்பாளர் *நைகல் கோட்ரிச்* உள்ளிட்ட இசைக்கலைஞர்களின் கூட்டு இசைத் தொகுப்பை இங்கு பதிவு செய்தனர். இந்த பதிவு அமெரிக்க இயக்குநர் *பால் தாமஸ் ஆண்டர்சனின்* *ஜுனுன்* என்ற ஆவணப்படத்தின் பொருளாக இருந்தது. மார்ச் 2018 இல், பாலிவுட் படமான *தக்ஸ் ஆஃப் ஹிந்துஸ்தானின்* படக் குழுவினர் கோட்டையைப் பயன்படுத்தினர்; நடிகர் அமிதாப் பச்சன் தனது அதிகாரப்பூர்வ வலைப்பதிவில் தனது அனுபவத்தைப் பற்றிய ஒரு பிரதிபலிப்பு இடுகையை விட்டுவிட்டார்.
# தினகா் ராம்

**தினகர் ராம்** (*Dinkar Ram*)(பிறப்பு 1947) பாரதிய ஜனதா கட்சியின் தலைவர் மற்றும் பீகார் சட்டமன்ற மேனாள் உறுப்பினர் ஆவார். பிப்., 2005ல் முதல் முறையாகவும், 2005 அக்டோபரிலும் சட்டசபைக்குத் தேர்ந்தெடுக்கப்பட்டார். இவர் 2010 மற்றும் 2015 ஆம் ஆண்டுகளில் பீகார் சட்டமன்றத் தேர்தல்களில் பத்னாகா சட்டமன்றத் தொகுதியில் போட்டியிட்டு வெற்றி பெற்றார். இவர் 2015 பீகார் சட்டமன்றத் தேர்தலில் சுமார் 21000 வாக்குகள் வித்தியாசத்தில் இந்திய தேசிய காங்கிரசின் வேட்பாளர் மற்றும் முன்னாள் அமைச்சர் சுரேந்திர ராமைத் தோற்கடித்தார்.
# தனி ராம் சத்ரிக்

நவீன பஞ்சாபி கவிதையின் முன்னோடிகளில் ஒருவராக அவர் கருதப்படுகிறார். அவர் தனது வாழ்நாள் முழுவதும் பஞ்சாபி கலாச்சாரம், மொழி மற்றும் புத்தகவெளியீடுகளை மேம்படுத்தினார். 1926இல், பஞ்சாபி இலக்கிய சங்கமான பஞ்சாபி சாஹித்து சபாவின் தலைவர் ஆனார்.
# தனி ராம் சத்ரிக்

## ஆரம்பகால வாழ்க்கை

அவர் தற்பொழுது பாகிஸ்தானில் உள்ள சேய்க்குபுரா மாவட்டத்தில் பாசியன்-வாலா கிராமத்தில் பிறந்தார். அவரது தந்தை வேலை தேடி லோபோக்கு கிராமத்துக்கு சென்றார். தந்தையால் அவருக்கு குர்முகி மற்றும் உருது எழுத்துக்கள் கற்பிக்கப்பட்டன. பிறப்பால் இந்துவாக இருப்பினும், அக்காலத்தின் பிரபல பஞ்சாபி கவிஞரான வீர் சிங்குடன் தொடர்பு கொண்ட பிறகு அவர் சீக்கியமத நம்பிக்கையின் அபிமானி ஆனார். இந்த சந்திப்பை தொடர்ந்து அவர் பஞ்சாபிமொழி வசனங்களை எழுதத் தான் தூண்டப்பட்டதை உணர்ந்தார்.
# தனி ராம் சத்ரிக்

## நூல் பட்டியலின் ஒரு பகுதி

- *புலாம் தீ தோக்கரி* (1904)
- *பர்த்தரிஹரி* (1905)
- *நள-தமயதி* (1906)
- *தர்மவீர்* (1912)
- *சந்தன்வாடி* (1931)
- *கேசர் கியாரி* (1940)
- *நவாம் ஜஹாம்* (1942)
- *நூர் ஜஹான் பாட்ஷாபேகம்* (1944)
- *சூஃபிகானா* (1950)
# ராவ் ஜோதா பாலைவனப் பாறை பூங்கா

**ராவ் ஜோதா பாலைவனப் பாறைப் பூங்கா** (*Rao Jodha Desert Rock Park*) இந்தியாவின் இராசத்தானிலுள்ள சோத்பூரில் அமைந்துள்ள வரலாற்று சிறப்புமிக்க மெக்ரன்கர் கோட்டைக்கு அருகில் 72 எக்டேர் பரப்பளவில் பரவியுள்ளது. பூங்காவில் சுற்றுச்சூழல் ரீதியாக மீட்டெடுக்கப்பட்ட பாலைவனம் மற்றும் வறண்ட நில தாவரங்கள் உள்ளன. கோட்டையை ஒட்டிய மற்றும் கீழே உள்ள ஒரு பெரிய பாறைப் பகுதியின் இயற்கை சூழலை மீட்டெடுக்க முயற்சிப்பதற்காக இந்த பூங்கா 2006 இல் உருவாக்கப்பட்டது. இது பிப்ரவரி 2011 இல் பொதுமக்களுக்கு திறக்கப்பட்டது. பூங்கா மற்றும் அதைச் சுற்றியுள்ள பகுதிகள் தனித்துவமான எரிமலை பாறைகள் மற்றும் மணற்கல் அமைப்புகளைக் கொண்டுள்ளது. சுமார் 880 மீ முதல் 1115 மீ வரையிலான நான்கு பாதைகளில் (மஞ்சள், பச்சை, சிவப்பு மற்றும் நீலப் பாதைகள்), பார்வையாளர்கள் செல்லலாம். பயிற்சி பெற்ற வழிகாட்டிகளும், இயற்கை ஆர்வலர்களும் இங்கு உள்ளனர்.
# ராவ் ஜோதா பாலைவனப் பாறை பூங்கா

## ஜோத்பூர் தேசிய புவியியல் நினைவுச்சின்னம்

இங்குள்ள **ஜோத்பூர் சாம்பல் பாறைகள்** இந்தியாவின் தேசிய புவியியல் நினைவுச்சின்னமாக இந்திய புவியியல் ஆய்வு மையத்தால் அறிவிக்கப்பட்டுள்ளது, அவற்றின் பாதுகாப்பு, பராமரிப்பு, மேம்பாடு மற்றும் புவிச் சுற்றுலாவை மேம்படுத்துகிறது. ராவ் ஜோதா பாலைவனப் பாறை பூங்காவில் உள்ள எரிமலை பாறைகள் 745 முதல் 680 மில்லியன் ஆண்டுகளுக்கு முன்பு எங்கோ உருவானது. பூங்காவின் வழியாக ஒரு பள்ளம் செல்கிறது (வடக்கில் உள்ள ஒரு பரந்த நீர்ப்பிடிப்பிலிருந்து கோட்டையின் அடிவாரத்தில் உள்ள பதம்சர் ஏரிக்கு மழைநீரை எடுத்துச் செல்ல ஒரு பழைய ஆழ்குழாய் அல்லது கால்வாய்). இங்கு உடைந்த பாறையாலான கனிமத்துண்டுகள் காணப்படுகிறது. பெரிய மற்றும் இடைநிலை படிக அளவுகள் கொண்ட பாறைகள் மற்றும் நன்றாக கடினமான பாறைகள் முதல் பெரிய தானிய ரியோலைட் வரை காணப்படுகின்றன.
# ராவ் ஜோதா பாலைவனப் பாறை பூங்கா

## தாவர மற்றும் விலங்கு வாழ்க்கை

பூங்காவில் சுமார் 250 வகையான பூர்வீக தாவரங்கள் உள்ளன. இதில் ஏராளமான வறண்ட பகுதி பாறைவாழ்தாவரங்கள் உள்ளன. உகாய், வெள்ளெருக்கு போன்ற சில பொதுவான தாவரங்களும் காணப்படுகின்றன.  
இந்த பூங்காவில் பல ஊர்வன இனங்களும், 200 க்கும் மேற்பட்ட பறவை இனங்களும் உள்ளன. பறவைகாணல் நிகழ்வுகளைப் பதிவு செய்து அதை இணையத்தில் காணும் ஈபேர்டு திட்டமும் உள்ளது. பாலூட்டிகளில் நாய்கள், இந்திய முகடு முள்ளம்பன்றி மற்றும் வடக்கு அல்லது ஐந்து-கோடுகள் கொண்ட பனை அணில் ஆகியவை அடங்கும்.
# தரில் மிட்செல்

**தரில் யோசப் மிட்செல்** (*Daryl Joseph Mitchell*, பிறப்பு: 20 மே 1991) நியூசிலாந்து துடுப்பாட்ட வீரர் ஆவார். இவர் நியூசிலாந்து அணிக்காக பல்துறைகளிலும் விளையாடி வருகிறார். இவர் உள்ளூரில் கேன்டர்பரி துடுப்பாட்ட அணியில் விளையாடுகிறார்.  
200 இற்கும் அதிகமான உள்ளூர் போட்டிகளில் பங்குபற்றிய மிட்செல், 2019 இல் பன்னாட்டுப் போட்டிகளில் விளையாடத் தொடங்கினார். 2022 பெப்ரவரியில் ராஜஸ்தான் ராயல்ஸ் அணி 2022 இந்தியன் பிரீமியர் லீக் சுற்றில் விளையாட இவரை ஏலத்தில் வாங்கியது.
# தரில் மிட்செல்

## பன்னாட்டுப் போட்டிகள்

2019 சனவரியில், மிட்செல் நியூசிலாந்தின் பன்னாட்டு இருபது20 அணியில் இந்தியாவுக்கு எதிரான தொடரில் விளையாட இணைக்கப்பட்டார். தனது முதலாவது இ20ப போட்டியை இந்தியாவுக்கு எதிராக 2019 பெப்ரவரி 6 அன்று விளையாடினார். 2019 நவம்பரில்,தேர்வு அணியில் இங்கிலாந்துக்கு எதிரான சுற்றில் விளையாடத் தேர்ந்தெடுக்கப்பட்டார். தனது 1-ஆவது தேர்வுப் போட்டியை இங்கிலாந்துக்கு எதிராக 2019 நவம்பர் 19 இல் விளையாடினார்.
# தரில் மிட்செல்

## சிறப்புகள்

அபுதாபியில் இங்கிலாந்து, நியூசிலாந்து அணிகளுக்கிடையேயான பரபரப்பான அரையிறுதி மோதலின் முக்கியமான தருணத்தின் போது, இங்கிலாந்து பந்துவீச்சாளர் அடில் ரசீத்தை அவர் வழியில் தடுத்ததை உணர்ந்த பிறகு, ஒரு ஓட்டம் கூட ஓடக்கூடாது என்ற மிட்செல் எடுத்த முடிவுக்காக, 2021 ஐசிசி விருதுகளின் போது ஐசிசி துடுப்பாட்ட உணர்வு விருதை வென்றவராக இவர் பெயரிடப்பட்டார்.
# கிருஷ்ணராஜபேட்டே சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1952 | எஸ். எம். லிங்கப்பா | இந்திய தேசிய காங்கிரஸ் |
| 1957 | எம். கே. பொம்மே கௌடா |  |
| 1962 | என். நஞ்சே கௌடா | சுயேச்சை |
| 1967 | எம். கே. பொம்மே கௌடா |  |
| 1972 | எஸ். எம். லிங்கப்பா | இந்திய தேசிய காங்கிரஸ் |
| 1978 | ஜனதா கட்சி |  |
| 1983 | எம். புட்டசுவாமி கௌடா | இந்திய தேசிய காங்கிரஸ் |
| 1985 | கிருஷ்ணா | ஜனதா கட்சி |
| 1989 | எம். புட்டசுவாமி கௌடா | இந்திய தேசிய காங்கிரஸ் |
| 1994 | கிருஷ்ணா | ஜனதா தளம் |
| 1996**குறிப்பு** |  |  |
# சாகி லால் தேரா

**சாகி லால் தேரா** (*Shahi Lal Dera*) (சிவப்பு கூடாரம், அரச சிவப்பு கூடாரம்), என்பது ஒரு ஏகாதிபத்திய முகலாயக் கூடாரமாகும். இது ஐந்தாவது முகலாயப் பேரரசர் ஷாஜகானுக்கு சொந்தமான துணி அமைப்பாகும். இக்கூடாரம் நகரக்கூடிய அரண்மனையாக இருந்தது.
# சாகி லால் தேரா

## அம்சங்கள்

இது ஒரு முகலாய கூடாரத்தின் எஞ்சியிருக்கும் ஒரே உதாரணம்.  
அபுல்-ஃபஸ்ல் இபின் முபாரக், முகலாயப் பேரரசர்களின் துணிகள், ஆயுதங்கள் மற்றும் கூடாரங்களைப் பற்றி ஐன்-இ-அக்பரியில் விரிவாக விவரித்துள்ளார்.
# சாகி லால் தேரா

## அம்சங்கள்

### சீரமைப்பு

2017 ஆம் ஆண்டு முதல் இதை சுத்தப்படுத்தி பாதுகாப்பாக பராமரிக்கப்பட்டு வருகிறது.
# சாகி லால் தேரா

## இதனையும் காண்க

- முகலாயக் கட்டிடக்கலை
# பிஸ்ராம்

**பிஸ்ராம்** (1907-1950) ஒரு இந்திய போச்புரி மொழி எழுத்தாளர், பாடகர் மற்றும் கவிஞர் ஆவார், அவர் பிரஹா கவிதைகளுக்கு பெயர் பெற்றவர்.
# பிஸ்ராம்

## வாழ்க்கை

இவர் 1907ஆம் ஆண்டு உத்தரபிரதேசத்தில் ஆசம்கர் அருகே உள்ள சியாராம்பூர் கிராமத்தில் பிறந்தார். இவரது தந்தை பெயர் விபூதி ராய். ஆரம்ப கல்வியை முடித்ததும் விவசாயத்தில் தந்தைக்கு உதவ துவங்கினார். அதேநேரத்தில் தான் இவர் பிரஹாவை கற்றுக்கொண்டார். இவர் 1925இல் திருமணம் புரிந்து கொண்டார். இவரது மனைவி ஐந்து ஆண்டுகளுக்குப் பிறகு நிமோனியா காய்ச்சலால் இறந்தார். இந்த சம்பவத்துக்குப் பிறகு இவர் தனிமையில் வாழத் தொடங்கினார், தனிமையில் பாடத் தொடங்கினார், மற்றும் இவரது இதயத்தை அமைதிப்படுத்த பிரஹா எழுதத் தொடங்கினார். பின்னர், கலவரங்களில்க் கூட பாடல்களை பாடத்துவங்கவே, இவர் ஆசம்கர் மாவட்டத்தில் புகழ் பெற்றார். இவர் 1950இல் திசு தடிமனாதல் காரணமாக இறந்தார்.
# தத்தனூர் கிழக்கு

**தத்தனூர் கிழக்கு** (*Thathanur East*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.
# தத்தனூர் கிழக்கு

## மக்கள்தொகை

2001 மக்கள்தொகை கணக்கெடுப்பின்படி, தத்தனூரில் (கிழக்கு) 2144 ஆண்கள் மற்றும் 2065 பெண்கள் என மொத்தம் 4029 பேர் உள்ளனர்.
# தத்தனூர் மேற்கு

**தத்தனூர் மேற்கு** (*Thathanur West*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.
# தத்தனூர் மேற்கு

## மக்கள்தொகை

2001 மக்கள்தொகை கணக்கெடுப்பின்படி, தத்தனூரில் (மேற்கு) 2002 ஆண்கள் மற்றும் 2055 பெண்கள் என மொத்தம் 4057 பேர் உள்ளனர்.
# சிலம்பூர் வடக்கு

**சிலம்பூர் வடக்கு** என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும். இந்த ஊராட்சி, ஜெயங்கொண்டம் சட்டமன்றத் தொகுதிக்கு உட்பட்டதாகும்.
# சிலம்பூர் வடக்கு

## மக்கள்தொகை

2001 மக்கள்தொகை கணக்கெடுப்பின்படி, சிலம்பூரில் (வடக்கு) 666 ஆண்கள் மற்றும் 643 பெண்கள் என மொத்தம் 1309 பேர் இருந்தனர்.
# சிலம்பூர் தெற்கு

**சிலம்பூர் தெற்கு** (*Silumbur South*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும். இந்த ஊராட்சி, ஜெயங்கொண்டம் சட்டமன்றத் தொகுதிக்கு உட்பட்டதாகும்.
# சிலம்பூர் தெற்கு

## மக்கள்தொகை

2001 மக்கள் தொகை கணக்கெடுப்பின்படி, சிலம்பூரில் (தெற்கு) 1340 ஆண்கள் மற்றும் 1320 பெண்கள் என மொத்தம் 2660 பேர் இருந்தனர்.
# வி. சுப்ரமணிய சர்மா

**வி. சுப்பிரமணிய சர்மா**, கேரள நாட்டுப்புறவியல் கலைக்கூடத்தின் ஆய்வு உதவித்தொகை பெற்ற கேரள நாட்டுப்புற கலையான பத்திரகாளி தீயாட்டுக் கலைஞர் ஆவார். இவர் கேரள மாநிலம், எர்ணாகுளம் மாவட்டம் கோதமங்கலத்தை சேர்ந்தவர். இவர், அறுபது ஆண்டுகளாக *பத்திரகாளி தீயாட்டு* கலையை நிகழ்த்தி வருகிறார்.
# வி. சுப்ரமணிய சர்மா

## விருதுகள்

- 2012 கேரள நாட்டுப்புறவியல் கலைக்கூடத்தின் ஆய்வு உதவித்தொகை
# கீழமாளிகை

**கீழமாளிகை** என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள செந்துறை வட்டத்தில் உள்ள ஒரு கிராமம் ஆகும்.
# கீழமாளிகை

## மக்கள்தொகை

2001 மக்கள்தொகை கணக்கெடுப்பின்படி, கீழமாளிகையில் 1,484 ஆண்கள் மற்றும் 1,534 பெண்கள் என மொத்தம் 3,019 பேர் இருந்தனர்.
# வார்ப்புரு:விக்கித்திட்டம் சீக்கியம்

| **** என்னும் கட்டுரை சீக்கிய சமயம் தொடர்பான கட்டுரைகளை மேம்படுத்தவும், புதிய கட்டுரைகள் இயற்றுவதையும் நோக்கமாக உடைய **விக்கித்திட்டம் சீக்கியம்** என்னும் திட்டத்துடன் தொடர்புடையது ஆகும். | } |
| --- | --- |
<includeonly></includeonly>
<noinclude>  
</noinclude>
# கோடாலிகருப்பூர்

**கோடாலிகருப்பூர்** (*Kodalikaruppur*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள தா. பழுவூர் வட்டத்தில் உள்ள ஒரு கிராமம் ஆகும்.
# கோடாலிகருப்பூர்

## மக்கள்தொகை

2011 மக்கள்தொகை கணக்கெடுப்பின்படி, கோடாலிகருப்பூர் கிராமத்தில் 1570 ஆண்கள் மற்றும் 1658 பெண்கள் என மொத்தம் 3228 பேர் இருந்தனர்.
# விக்கிப்பீடியா:விக்கித்திட்டம் சீக்கியம்

<div id="head">}</div>  
</div>  
__NOTOC__
**<div>இத்திட்டம் சீக்கிய மதம் தொடர்பான புதிய கட்டுரைகளை உருவாக்குவதையும், மேம்படுத்துவதையும் நோக்கமாகக் கொண்டுள்ளது. மேலும் சீக்கிய மதம் தொடர்பான கட்டுரைகளை இயற்றும் விக்கிப்பயனர்களை இணைக்கவும், அவர்களுக்கு வழிகாட்டி உதவி புரியவும் இத்திட்டம் வழிவகை செய்கிறது.  
தாங்களும் இத்திட்டத்தின் கீழ் இணைந்து சீக்கிய சமயத்திற்கும், தமிழுக்கும் தொண்டு செய்ய இயலும், அதற்கு இங்குள்ள **'திட்ட உறுப்பினர்கள்**' பகுதியில் தங்கள் பெயரைச் சேர்த்துக்கொள்ளவும். பின் கீழ்க்கண்ட தலைப்புகளில் தாங்கள் கட்டுரைகளை இயற்றலாம், உதவி தேவைப்பட்டால் ஆலமரத்தடியில் அல்லது ஒத்தாசைப் பக்கத்தில் கேட்கவும்.  
</div>**  
| <div>
==நோக்கம்==  
நமது விக்கித்திட்டம் சீக்கிய சமயத்தின் குறிக்கோள்:
* சீக்கிய மதம் தொடர்பான கட்டுரைகளின் அளவினையும் தரத்தினையும் அதிகரித்தல்.
* சீக்கிய சமயப் பெரியார்கள் மற்றும் கோயில்கள் பற்றிய கட்டுரைகளை மேம்படுத்தல்.
* கட்டுரைகளை எளிய தேடலின் பொழுதே ஆர்வமுள்ளோருக்கு கிடைக்க வழிவகை செய்தல்.
* வலைவாசல்:சீக்கியம் பராமரிப்பு.
<div></div>
</div>  
<div>  
==சமீபத்தில் தொகுக்கப்பட்ட கட்டுரைகள்==  
சீக்கிய சமயம் தொடர்பான கட்டுரைகளில் சமீபத்தில் பயனர்கள் செய்துள்ள மாற்றங்கள் இங்கு பட்டியல் இடப்பட்டுள்ளன. ஆர்வமுள்ளோர் இப்பட்டியலில் பிற பயனர்கள் செய்த மாற்றங்களை கண்காணிக்கலாம்.
</div> </div>  
<div>  
==வார்ப்புருக்கள்==  
* பயனர் பக்கத்தில் இடவேண்டிய வார்ப்புருக்கள் மற்றும் கட்டுரைகளின் பேச்சுப் பக்கத்தில் இட வேண்டிய சீக்கிய சமய வார்ப்புருக்கள் குறித்து விக்கிப்பீடியா:விக்கித்திட்டம் சீக்கியம்/வார்ப்புருக்கள் இங்கு காணவும்.
</div>  
<div>  
==தகவல் பலகை==  
</div> | <div>  
==சிறப்பு உள்ளடக்கங்கள்==
;**வலைவாசல்கள்**  
***வலைவாசல்:சீக்கியம்**  
;**கட்டுரைகள்**  
சிறப்புக் கட்டுரைகள் தொகுப்பு  
;**படங்கள்**  
சிறப்புப் படங்கள் தொகுப்பு  
;**உங்களுக்குத் தெரியுமா அறிவிப்புகள்**  
உங்களுக்குத் தெரியுமா தொகுப்பு  
</div>  
<div>  
==திட்ட உறுப்பினர்கள்==  
<div>
* Rasnaboy |
| --- | --- |
| <div>  
==இலக்குகள்==
# சீக்கிய சமயம் தொடர்பான கட்டுரைகளை செம்மைப்படுத்தி விக்கியாக்கம் செய்தல்.

;உடன் செய்ய வேண்டியவை
====முதல் இலக்கு====
# விக்கித்திட்டம் சீக்கிய சமயத்தின் கீழுள்ள கட்டுரைகளின் பகுப்புக்களைச் சீரமைத்தலும் தேவையான பகுப்புக்களை உருவாக்குதலும்.

====இரண்டாவது இலக்கு====
# சீக்கிய சமயம் தொடர்பான கட்டுரைகளிலுள்ள ஆர்வமுள்ள துணுக்குகளை உங்களுக்குத் தெரியுமா பகுதியில் இடம்பெறச்செய்தல்.

====பெரும் இலக்கு====
# சீக்கிய சமயம் தொடர்பான - | <div>

==நிறைவுற்றவை==
# 

</div> |
| <div>  
==இவற்றையும் காண்க==
* [[விக்கிப்பீடியா:விக்கித்திட்டம் சீக்கியம்/முக்கியக் கட்டுரைகள்
* விக்கிப்பீடியா:விக்கித்திட்டம் சீக்கியம்/முக்கியக் கட்டுரைகள் - 2
* விக்கிப்பீடியா:விக்கித்திட்டம் சீக்கியம்/உருவாக்கப்பட வேண்டிய கட்டுரைகள்  
</div> | } |
# உதயநத்தம் மேற்கு

**உதயநத்தம் மேற்கு** (*Udayanatham West*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.
# உதயநத்தம் மேற்கு

## மக்கள்தொகை

2001 மக்கள்தொகை கணக்கெடுப்பின்படி, உதயநத்தம் (மேற்கு) 1937 ஆண்கள் மற்றும் 1931 பெண்கள் என மொத்தம் 3868 பேர் இருந்தனர்.
# வி. பல்ராம்

**வி. பல்ராம்** (V. Balram) இந்தியாவைச் சேர்ந்த ஓர் அரசியல்வாதியாவார்.
வி. பலராம் என்ற பெயராலும் இவர் அழைக்கப்பட்டார். மேலும் இவர் ஒரு வழக்கறிஞர் என்றும் கேரளாவைச் சேர்ந்த இந்திய தேசிய காங்கிரசு அரசியல்வாதி என்றும் அறியப்படுகிறார். கேரளப் பிரதேச காங்கிரசு கட்சியின் பொதுச் செயலாளராக இருந்தார். 1996 மற்றும் 2001 ஆம் ஆண்டுகளில் வடக்கஞ்சேரியில் இருந்து கேரள சட்டமன்ற உறுப்பினராகத் தேர்ந்தெடுக்கப்பட்டார்.
# வி. பல்ராம்

## வாழ்க்கைக் குறிப்பு

டி. ராமன் நாயர் மற்றும் வெள்ளூர் சின்னம்மு அம்மா தம்பதியருக்கு 1947 ஆம் ஆண்டு நவம்பர் மாதம் 10 ஆம் தேதியன்று பல்ராம் பிறந்தார். கேரளப் பிரதேச காங்கிரசு கமிட்டியின் பொதுச் செயலாளராக இருந்தார்.  
1996 ஆம் ஆண்டு வடக்கஞ்சேரி தொகுதியில் போட்டியிட்டு கேரள சட்டமன்ற உறுப்பினராகத் தேர்ந்தெடுக்கப்பட்டார். 2001 ஆம் ஆண்டில் மீண்டும் இதே தொகுதியில் வென்று தேர்ந்தெடுக்கப்பட்டார். 2004 ஆம் ஆண்டில் தனது சட்டமன்ற உறுப்பினர் பதவியை விட்டு விலகினார். கே. முரளீதரன் இவரது சட்டமன்றத் தொகுதியில் இடைத்தேர்தலில் போட்டியிட்டார். 2004 ஆண்டு நடைபெற்ற மக்களவைத் தேர்தலில் கோழிக்கோடு தொகுதியில் பல்ராம் போட்டியிட்டார். இருவரும் அத்தேர்தலில் தோல்வியடைந்தனர்.  
பல்ராம் காஞ்சனமாலாவை மணந்து கொண்டார்.  
பல்ராம் 18 ஜனவரி 2020 ஆம் ஆண்டு சனவரி மாதம் 18 ஆம் தேதியன்று தனது 72 ஆவது வயதில் காலமானார்
# தலேக்குன்னில் பசீர்

**தலேக்குனில் பசீர்** (*Thalekunnil Basheer*) இந்தியாவைச் சேர்ந்த ஓர் அரசியல்வாதியாவார். 1945 ஆம் ஆண்டு மார்ச்சு மாதம் 7 ஆம் தேதியன்று இவர் பிறந்தார். இந்திய தேசிய காங்கிரசு கட்சியில் உறுப்பினராக இருந்தார். பசீர் முதன்முதலில் 1977 ஆம் ஆண்டு கசகூட்டம் சட்டமன்றத்திற்குத் தேர்ந்தெடுக்கப்பட்டு அரசியலில் நுழைந்தார். காங்கிரசு கட்சி ஏ.கே.ஆண்டனியை முதலமைச்சராக நியமித்த பிறகு, பசீர் தனது பதவியை துறந்து ஆண்டனியை சட்டசபைக்கு போட்டியிட அனுமதித்தார். பசீர் 1977 ஆம் ஆண்டு முதல் 1979 ஆம் ஆண்டு வரையும் 1979 ஆம் ஆண்டு முதல் 1984 ஆம் ஆண்டு வரையிலும் மாநிலங்களவை உறுப்பினராகவும், 1984 ஆம் ஆண்டு முதல் 1989 ஆம் ஆண்டு வரையும் 1989 ஆம் ஆண்டு முதல் 1991 ஆம் ஆண்டு வரையிலும் சிராயன்கீழு மக்களவைத் தொகுதியில் தேர்ந்தெடுக்கப்பட்டு மக்களவை உறுப்பினராகவும் இருந்தார்.  
பசீர் மலையாள நடிகர் பிரேம் நசீரின் மைத்துனர் என்று அறியப்படுகிறார். நசீரின் தங்கையான சுக்ராவை இவர் மணந்தார்.  
பசீர் மார்ச் 25, 2022 ஆம் ஆண்டு மார்ச்சு மாதம் 25 ஆம் தேதியன்று தனது 77 ஆவது வயதில் வெம்பாயத்தில் உள்ள அவரது வீட்டில் மாரடைப்பால் காலமானார்
# ஐய்யுன்னி சாலக்கா

**சி. ஆர். ஐயுன்னி** (Iyyunni Chalakka) இந்தியாவின் கேரள மாநிலத்திலுள்ள திருச்சூரைச் சேர்ந்த ஓர் இந்திய தேசிய காங்கிரசு கட்சி அரசியல்வாதியாவார். 1952 முதல் 1957 ஆம் ஆண்டு வரை திருவிதாங்கூர்-கொச்சி நாடாளுமன்ற உறுப்பினராக இருந்தார்
# ஐய்யுன்னி சாலக்கா

## ஆரம்ப வாழ்க்கை மற்றும் கல்வி

ஐயுன்னி சாலக்கா 1890 ஆம் ஆண்டு அக்டோபர் 15 ஆம் தேதி இராப்பாய் என்பவருக்கு மகனாகப் பிறந்தார். திருச்சூரில் உள்ள சிஎம்எசு உயர்நிலைப் பள்ளி, எர்ணாகுளம் மகாராசா கல்லூரி, மெட்ராசு கிறித்தவக் கல்லூரி, திருவனந்தபுரம் சட்டக் கல்லூரி ஆகியவற்றில் இவர் கல்வி பயின்றார்.
# ஐய்யுன்னி சாலக்கா

## அரசியல் வாழ்க்கை

வட்டாரத்தில் காங்கிரசு கட்சி சார் நடவடிக்கைகளுடன் திருச்சூரில் வழக்கறிஞராக பணியாற்றினார். கத்தோலிக்க சிரியன் வங்கி , மலபார் வங்கி, கொச்சின் ரிசர்வ் வங்கி, இந்திய ஆயுள் காப்பீட்டு நிறுவனம் மற்றும் வங்கி ஆணையம் போன்ற வங்கி நிறுவனங்களை மேம்படுத்துவதில் இவர் ஆற்றிய பங்கிற்காக புகழ் பெற்றார். திருச்சூர் நகராட்சித் தலைவர், திருச்சூர் வழக்கறிஞர் சங்கத் தலைவர், சிவில் உரிமை சங்கத் தலைவர், நிர்வாகக் குழுத் தலைவர், இந்தோ-மெர்கண்டைல் வங்கி, கொச்சி மாநில வருவாய்த் துறை அமைச்சர், கேரள பிரதேச காங்கிரசு கட்சி உறுப்பினர், கொச்சி மாவட்ட காங்கிரசு கட்சி மற்றும் நாடாளுமன்ற உறுப்பினர் வாரியம் மற்றும் திருவிதாங்கூர்-கொச்சி மாநில மக்கள் தொடர்புக் குழு உறுப்பினர் போன்ற பிற பதவிகளையும் வகித்துள்ளார்.
# ஐய்யுன்னி சாலக்கா

## இறப்பு

ஐயுன்னி 1961 ஆம் ஆண்டு சனவரி மாதம் 21 ஆம் தேதியன்று இறந்தார்.
# ஜஸ்வந்த் தடா

ஜஸ்வந்த் தடா கல்லறை]]
**ஜஸ்வந்த் தடா** (*Jaswant Thada*) என்பது இந்தியாவின் இராசத்தான் மாநிலத்திலுள்ள சோத்பூரில் அமைந்துள்ள ஒரு கல்லறை ஆகும். இது சோத்பூர் மாநிலத்தின் மகாராஜா சர்தார் சிங் என்பவரால் 1899 ஆம் ஆண்டு அவரது தந்தை மகாராஜா இரண்டாம் ஜஸ்வந்த் சிங் நினைவாக கட்டப்பட்டது. மேலும் இது மார்வாரின் அரச ராஜ்புத்திர குடும்பத்திற்கு தகனம் செய்யும் இடமாக செயல்பட்டது.  
மக்ரானா பளிங்குக் கற்களால் கல்லறை கட்டப்பட்டுள்ளது. இந்த கற்கள் மிகவும் மெல்லியதாகவும், மெருகூட்டப்பட்டதாகவும் இருப்பதால், சூரிய ஒளியில் அவை ஒரு சூடான பிரகாசத்தை வெளியிடுகின்றன.  
கல்லறையின் மைதானம் செதுக்கப்பட்ட ஒரு கூடாரம், ஒரு அடுக்கு தோட்டம் மற்றும் ஒரு சிறிய ஏரி ஆகியவற்றைக் கொண்டுள்ளது. மைதானத்தில் மேலும் மூன்று கல்லறைகள் உள்ளன. மகாராஜா ஜஸ்வந்த் சிங்கின் கல்லறை . சோத்பூர் ஆட்சியாளர்களின் அரிய உருவப்படங்களும் ஜஸ்வந்த் தடாவில் காணப்படுகின்றன.
# குயின்டா த ரிகலெய்ரா

**குயின்டா த ரிகலெய்ரா** (*Quinta da Regaleira*) என்பது போர்த்துகல்லின் சிண்ட்ரா வரலாற்று மையத்திற்கு அருகில் அமைந்துள்ள ஒரு தோட்டமாகும். இது யுனெஸ்கோவால் "சிண்ட்ராவின் கலாச்சார நிலப்பரப்பில்" உலக பாரம்பரிய தளமாக வகைப்படுத்தப்பட்டுள்ளது. குயின்டா டோ ரெலோஜியோ, பெனா தேசிய அரண்மனை, மான்செரேட் மற்றும் செட்டாய்ஸ் அரண்மனைகள் போன்ற இப்பகுதியில் உள்ள மற்ற அரண்மனைகளுடன், இது சிண்ட்ராவின் முக்கிய சுற்றுலா தலங்களில் ஒன்றாக கருதப்படுகிறது.  
இந்த சொத்து ஒரு காதல் அரண்மனை , தேவாலயம், ஏரிகள், கோட்டைகள், கிணறுகள், சாய்வு அமர்வுகள், நீரூற்றுகள் மற்றும் பரந்த அளவிலான நேர்த்தியான கட்டுமானங்களைக் கொண்ட ஒரு ஆடம்பரமான பூங்காவைக் கொண்டுள்ளது. இந்த அரண்மனை "*தி பேலஸ் ஆஃப் மான்டீரோ தி மில்லியனர்*" என்றும் அழைக்கப்படுகிறது. இது அதன் சிறந்த முன்னாள் உரிமையாளரான அன்டோனியோ அகஸ்டோ கார்வால்ஹோ மான்டீரோவின் புனைப்பெயரை அடிப்படையாகக் கொண்டது. இந்த அரண்மனை இத்தாலிய கட்டிடக் கலைஞர் லூய்கி மனினியால் வடிவமைக்கப்பட்டது.
# குயின்டா த ரிகலெய்ரா

## இதனையும் காண்க

- பெனா தேசிய அரண்மனை
# தேரா

**தேரா** (*Tera*), மேற்கு இந்தியாவின் குஜராத் மாநிலத்தின் கட்ச் மாவட்டத்தில் உள்ள அப்தசா வருவாய் வட்டட்த்தில் அமைந்த வரலாற்று சிறப்புமிக்க கிராமம் ஆகும்.இக்கிராமம் கட்ச் மாவட்டத்தின் தலைமையிடமான புஜ் 84 கிலோ மீட்டர் தொலைவிலும், தாலுகா தலைமையாக நல்லியாவிற்கு 13 கிலோ மீட்டர் தொலைவிலும் உள்ளது. இக்கிராமம் சமணர்களின் புனிதத் தலமாக உள்ளது. இது மாநில நெடுஞ்சாலை எண் 49 மீது அமைந்துள்ளது. தேரா கிராமம் இந்தியாவின் முதல் **பாரம்பரிய கிராமம்** ஆகும்.
# தேரா

## வரலாறு

கட்ச் இராச்சிய மன்னர் பிராக்மல்ஜி, அவரது சகோதரர் ஹமீர்ஜி தேரா கிராமம் உள்ளிட்ட 36 கிராமங்களை ஜாகீராக வழங்கினார். தேரா கோட்டையின் சுவர்கள் 1819ல் ஏற்பட்ட நிலநடுக்கத்தில் சேதமடைந்தன.
# தேரா

## தற்போதைய நிலை

தேரா கிராமத்தினர் தற்போது வேளாண்மை மற்றும் கைவினைக் கலைஞர்களாக உள்ளனர். இக்கிராமம் சுற்றுலா மற்றும் சமணர்களின் புனிதத் தலமாக உள்ளது. ஆண்டுதோறும் 50,000 சமணர்கள் இக்கிராமத்திற்கு வருகை புரிகின்றனர்.
இந்திய அரசு தேரா கிராமத்தை இந்தியாவின் முதல் பாரம்பரியக் கிராமமாக அறிவித்தது.  
தேரா கிராமம் மற்றும் அதனைச் சுற்றியுள்ள பகுதிகளில் பல வகையாக காட்டுயிர்களான மான்கள், எருதுகள், காட்டுப் பன்றிகள், கழுதைப் புலிகள், கான மயில்கள், மயில்கள், கவுதாரிகள், சிவப்பு நரிகள், ஓநாய்கள் மற்றும் கறகால் பூனைகள் காணப்படுகிறது.
இக்கிராமத்தில் 3 செயற்கை ஏரிகள் உள்ளது.
# பெல்தங்கடி சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1957 | டி. ரத்ணவர்ம ஹெக்டே | இந்திய தேசிய காங்கிரஸ் |
| 1962 | பி. வைகுந்த பாலிகா |  |
| 1967 |  |  |
| 1968**குறிப்பு** |  |  |
# தோர்தோ

**தோர்தோ கிராமம்** (*Dhordo*), மேற்கு இந்தியாவின் குஜராத் மாநிலத்தின் கட்ச் மாவட்டத்தின் புஜ் தாலுகாவில் இந்திய-பாகிஸ்தான் எல்லைப்புறத்தில் அமைந்த கிராமம் ஆகும். இது புஜ் நகரத்திலிருந்து 86 கிலோ மீட்டர் தொலைவில் உள்ளது. இக்கிராமத்தில் ஆண்டுதோறும் 3 மாதங்கள் ராண் ஆப் கட்ச் உற்சவம் நடைபெறுகிறது.
# தேர்-இ கச்சின்

**தேர்-இ கச்சின் கேரவன்செராய்** (*Deir-e Gachin Caravansarai*) என்பது ஈரானில் உள்ள ஒரு வரலாற்று கேரவன்செராய் ஆகும். இது காவிர் தேசிய பூங்காவின் மையத்தில் அமைந்துள்ளது. அதன் வரலாறு மற்றும் தனித்துவமான குணங்கள் காரணமாக, இது சில நேரங்களில் "ஈரான் கேரவன்சராய்களின் தாய்" என்று அழைக்கப்படுகிறது. இது கும் கவுண்டியின் மத்திய மாவட்டத்தில், கும் நகரத்துக்கு வடகிழக்கே 80 கிலோமீட்டர் தொலைவிலும் வரமினின் தென்மேற்கே 35 கிலோமீட்டர் தொலைவிலும் அமைந்துள்ளது. இந்த நினைவுச்சின்னம் செப்டம்பர் , 2003 அன்று ஈரானின் தேசிய பாரம்பரிய பட்டியலில் பதிவு செய்யப்பட்டது. கேரவன்செராய் முதலில் சாசானிய சகாப்தத்தில் கட்டப்பட்டது. பின்னர் செல்யூக், சபாவித்து மற்றும் குவாஜர் காலங்களில் மறுசீரமைப்பு மற்றும் புனரமைப்புகளுக்கு உட்படுத்தப்ட்டது. அதன் தற்போதைய வடிவம் சபாவித்து சகாப்தத்தைச் சேர்ந்தது. இந்த கேரவன்செராய் இரேயிலிருந்து இசுபகான் வரையிலான பழங்கால பாதையில் அமைந்துள்ளது.
# ஒனகோனா

**ஒடமாதி** (*Odemadih*) என்றும் அழைக்கப்படும் **ஒனகோனா(Onakona) என்பது** இந்தியாவின் சத்தீசுகரின் துர்க் மாவட்டத்திலுள்ள ஒரு கிராமமாகும்.  
ஒனகோனா மகாநதி ஆற்றின் மீது கட்டப்பட்ட கேங்க்ரல் அணை நீர்த்தேக்கத்தின் கரையில் அமைந்துள்ளது. 21 ஆம் நூற்றாண்டில், தம்தரியைச் சேர்ந்த தீரத் ராஜ் புதான், மகாராட்டிராவில் உள்ள திரிம்பகேசுவர் சிவன் கோயிலைப் போல, ஒனகோனாவில் ஒரு சிவன் கோயிலைக் கட்டுவதற்கு ஆணையிட்டார். கோயில் ஒருபுறம் மலையாலும், மறுபுறம் நீர்த்தேக்கத்தாலும் சூழப்பட்டுள்ளது. அருகில் ஒரு அருவி குளம் உள்ளது. இது ஒரு பிரபலமான சுற்றுலா தலமாக உள்ளது.  
ஒனகோனா குருர் வட்டத்தில் அமைந்துள்ளது . கர்ராஜர் ஊராட்சி நிர்வாகத்தின் கீழ் வருகிறது. 2011 ஆம் ஆண்டு நிலவரப்படி, கிராமத்தில் 38 வீடுகளில் வசிக்கும் 95 ஆண்கள் மற்றும் 87 பெண்கள் உட்பட 182 பேர் வசிக்கின்றனர். 7 வயது மற்றும் அதற்கு மேற்பட்ட மக்களின் கல்வியறிவு விகிதம் 72.53% ஆகும்.
# தேபகுந்தா

**தேபகுந்தா** (*Debakunda*) இந்தியாவின் ஒடிசா மாநிலத்திலுள்ள மயூர்பஞ்சு மாவட்டத்தில் இயற்கையாக அமைந்துள்ள ஒரு குளமாகும். தேவ்குண்டு என்ற பெயராலும் இது அழைக்கப்படுகிறது. இது சிம்லிபால் தேசிய பூங்காவின் ஒரு பகுதியுமாகும். அருகில் உள்ள ஓர் அருவியில் இருந்து பாய்ந்த தண்ணீர் இந்த குளத்தை உருவாக்கியுள்ளது. அம்பிகா மந்திரா என்றழைக்கப்படும் கோயில் ஒன்றும் இங்குள்ளது. இராச்குமார் பிரபுல்ல சந்திர பஞ்சா தியோ என்பவரால் இக்கோயில் கண்டுபிடிக்கப்பட்டது. ஆராய்ச்சியாளரும், பிரிட்டிசு ஆட்சியின் போது ஒரு மன்னருமாக இவர் தேவகுண்டில் தங்கி இந்த இடத்தைப் பற்றி ஆய்வு செய்தார். தேபகுந்தா பார்மீலியாசியே பூஞ்சை வகையான இலைக்கன் கற்பாசி இனங்களின் தாயகமாகும்.
# தேபகுந்தா

## அமைவிடம்

உதலா நகரத்திலிருந்து 50 கி.மீ. தொலைவிலும், பரிபடா நகரத்திலிருந்து 60 கி.மீ. தொலைவிலும், பாலேசுவர் தொடருந்து நிலையத்திலிருந்து 66 கி.மீ. தொலைவிலும் தேபகுந்து குளம் அமைந்துள்ளது.
# தேபகுந்தா

## பெயர்க்காரணம்

தேபகுந்து என்பது இரண்டு ஒடிய சொற்களின் சேர்க்கையாகும். தேப என்ற சொல் தெய்வத்தையும் குந்தா என்ற சொல் ஒரு சிறிய குளம் அல்லது தொட்டி என்ற பொருளையும் குறிக்கின்றன.
# ஆமணக்கந்தோண்டி

**ஆமணக்கந்தோண்டி** (*Amanakkanthondi*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உடையார்பாளையம் வட்டத்தில் உள்ள ஒரு கிராமம் ஆகும். இந்த ஊராட்சி, ஜெயங்கொண்டம் சட்டமன்றத் தொகுதிக்கு உட்பட்டதாகும்.
# ஆமணக்கந்தோண்டி

## மக்கள்தொகை

2001 மக்கள்தொகை கணக்கெடுப்பின்படி, அமனக்கந்தோண்டி கிராமத்தில் 534 ஆண்கள் மற்றும் 577 பெண்கள் என மொத்தம் 1111 பேர் இருந்தனர்.
# இஸ்ரேல் பாதுகாப்பு முகமை

**இஸ்ரேல் உள்நாட்டு பாதுகாப்பு முகமை** அல்லது **சின் பெத்** (*Israel Security Agency* or *Shin Bet*), உள்நாட்டு உளவு அமைப்பாகும். இதன் தலைமையிடம் டெல் அவிவ் நகரம் ஆகும். இது உள்நாட்டு உளவுப் பணிகளை கவனிக்கும் இந்திய உளவுத்துறை போன்றதே. இஸ்ரேல் தனது வெளிநாட்டு உளவுப் பணிகளை மொசாட் அமைப்பு மூலம் செய்கிறது.
# இஸ்ரேல் பாதுகாப்பு முகமை

## அமைப்பு

சபாக் அமைப்பு இஸ்ரேலின் நான்கு நடவடிக்கைக் குழுக்களைக் கொண்டது:
- **அரபுத் துறை**:இது இஸ்ரேல் நாட்டில் அரபுகளின் பயங்கரவாத எதிர்ப்பு நடவடிக்கைகளுக்கு பொறுப்பானது. மேலும் மேற்குக் கரை மற்றும் காசாக்கரையில் உள்ள யூத குடியிருப்புகளுக்கு பாதுகாப்பு அளிப்பது. இதனை யூதத் துறை என்றும் அழைப்பர்.
- **உள்நாட்டு பாதுகாப்புத் துறை**:இஸ்ரேல் நாட்டின் உயர் மதிப்பு மிக்க தனிநபர்கள் மற்றும் இடங்களான அரசு அலுவலகங்கள், தூதரகங்கள், வானூர்தி நிலையங்கள் மற்றும் ஆய்வு நிலையங்களுக்கு பாதுகாப்பு அளித்தல்.
- **இஸ்ரேல் மற்றும் வெளிநாட்டவர் துறை**:இத்துறை யூதப் பகுதிகளில் எதிர்-உளவுத்துறை மற்றும் நாசத்தைத் தடுப்பதற்கான துறையாக செயல்படுகிறது.
இந்த அமைப்பு பாதுகாப்பு முகமையாக இருப்பினும், இஸ்ரேல் பாதுகாப்பு அமைச்சகத்தின் பகுதியாக செயல்படாது. இந்த அமைப்பு இஸ்ரேலிய பிரதம அமைச்சரின் அலுவலகத்தின் கீழ் செயல்படுகிறது.
# இஸ்ரேல் பாதுகாப்பு முகமை

## விமர்சனங்கள்

2023 இஸ்ரேல்-பாலத்தீனம் போரில் காசாக்கரையில் உள்ள ஹமாஸ் ஆயுதக் குழுவினர் 7 அக்டோபர் 2023 அன்று 5,000 ஏவுகணைகளை இஸ்ரேல் மீது ஏவிய போதும், ஹமாஸ் குழுவினர் எல்லைப்புற வேலிகளை அகற்றிவிட்டு இஸ்ரேல் பகுதியில் புகுந்து நூற்றுக்கணக்கானவர்களை பணயக் கைதிகளாக சிறைபிடித்தும், கொன்றதற்கும் முன்கூட்டி உளவு அறிய தவறியதற்கு இஸ்ரேல் உள்நாட்டு பாதுகாப்பு முகமை பொறுப்பேற்றது.
# இஸ்ரேல் பாதுகாப்பு முகமை

## இதனையும் காண்க

- மொசாட்
- இசுரேலிய பாதுகாப்புப் படைகள்
# இ. ம. வெ. கிருட்டிணமூர்த்தி

**இடையாற்று மங்கலம் வெங்கடராம கிருட்டிணமூர்த்தி** (*E. M. V. Krishnamurthy*)(18 சூன் 1934 - 26 அக்டோபர் 2012) இந்தியாவில் பிறந்த கணினி அறிவியலாளர் ஆவார். பெங்களூரில் உள்ள இந்திய அறிவியல் கழகத்தில் கணினி அறிவியல் துறையில் பேராசிரியராக இருந்தார். இவர் முதுபெரும் பேராசிரியர் கணினி அறிவியல் ஆய்வகம், தகவல் அறிவியல் மற்றும் பொறியியல் ஆராய்ச்சி பள்ளி, கான்பெரா ஆத்திரேலிய தேசிய பல்கலைக்கழகத்தில் பணியாற்றியுள்ளார்.  
கிருட்டிணமூர்த்தி அறிவியல் மற்றும் தொழில்நுட்பத்திற்கான மதிப்புமிக்க சாந்தி ஸ்வரூப் பட்நாகர் விருதினைப் 1978ஆம் ஆண்டு பெற்றார். இவர் இந்தியா, ஆத்திரேலியா, அமெரிக்கா, ஐரோப்பா மற்றும் பிற நாடுகளின் பல நிறுவனங்களில் பணிபுரிந்துள்ளார்.
# உபர்கோட் குகைகள்

**உபர்கோட் குகைகள்** (*Uparkot Caves*) என்பது, பண்டைய மனிதனால் உருவாக்கப்பட்ட குகைகளாகும். குகைகள் இந்தியாவின் குசராத்து மாநிலத்தின் ஜுனாகத்தின் கிழக்குப் பகுதியில் அமைந்துள்ள ஜூனாகத் பௌத்த குகைக் குழுமங்களின் ஒரு பகுதியாகும்.
# உபர்கோட் குகைகள்

## குகைகள்

300 அடி ஆழமான அகழிக்கு அப்பால் உள்ள இந்த குகைகள், ஆதி காதி கிணற்றுக்கு அருகில், கி.பி 2-3 ஆம் நூற்றாண்டில் செதுக்கப்பட்டவை. இந்த குகைகள் இந்தோ சிதியன் பாணியின் கலவையுடன் சாதவாகன கட்டிடக்கலையின் செல்வாக்கைக் கொண்டுள்ளன. இக்குடைவரைகள் அழகிய தூண்கள் கொண்டது. மேலும் சன்னல்களுடன் கூடிய விகாரையும், பிக்குகள் தங்கித் தியானம் செய்வதற்கான சிறு சிறு அறைகளுடன் கூடியது.  
இந்தியத் தொல்லியல் ஆய்வகத்தின் கூற்றுப்படி, "குகைக் குழுமம் மூன்று அடுக்குகளில் உள்ளது. ஆனால் இரண்டு மாடிகள் மட்டுமே வழக்கமான தளங்களைக் கொண்டிருக்கின்றன. உபர்கோட்டில் உள்ள குகைகள் இரண்டு தளங்களாக வெட்டப்பட்டுள்ளன. முதல் தளத்தில், சுமார் 11 அடி சதுர ஆழமான ஒரு *குண்டா* உள்ளது. அதன் மூன்று பக்கங்களிலும் மூடப்பட்ட அறை உள்ளது. ஆறு தூண்களுடன் கூடிய ஒரு பெரிய அறை, அதை ஒட்டி கூரையைத் தாங்கி நிற்கிறது. தாழ்வாரத்தின் கீழ், மீதமுள்ள பகுதியில், வடகிழக்கு மற்றும் மேற்குப் பக்கங்களில் உள்ள சுவர்களில் சாய்வு கல் பலகை-இடைவெளிகள் உள்ளன. கீழ் தளத்தில், ஒரே மாதிரியான அறைகள், ஒரு நடைபாதை, மேலே தரையைத் தாங்கும் தூண்கள், கல் பலகை-இடைவெளிகள் மற்றும் அவற்றுக்கு மேலே, சைத்தியம் - சாரள வேளைப்பாடுகள் உள்ளன.  
கீழ் தளத்தில் நேர்த்தியாக செதுக்கப்பட்ட தூண்கள் உள்ளன. அவற்றின் அடித்தளம், தனித்துவமான அலங்கார வடிவமைப்பைக் கொண்டுள்ளன. இந்த குகைகள் அழகான தூண்கள் மற்றும் நுழைவாயில்கள், தண்ணீர் தொட்டிகள், குதிரைவாலி வடிவ சைத்ய சாரளங்கள், ஒரு மண்டபம் மற்றும் தியானத்திற்கான அறை ஆகியவற்றால் அலங்கரிக்கப்பட்டுள்ளன.
# இராஜையா சைமன்

**இராஜையா சைமன்** (*Rajiah Simon*) இந்தியாவின் சென்னையில் உள்ள கணித அறிவியல் கழகத்தில் இயற்பியல் பேராசிரியராக உள்ளார்.  
குவையம் ஒளியியலில் ஆய்வுகளில் சைமன் ஆற்றிய பணிகளுக்காக 1993-ல் அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் விருது வழங்கப்பட்டது.  
டைராக் சமன்பாட்டைப் பயன்படுத்தி ஒரு காந்த நான்முனைவில் கவனம் செலுத்தும் செயலின் மூலம் மின்னூட்ட-துகள் கற்றை ஒளியியல் குவையம் கோட்பாட்டை சைமன் மற்றும் கூட்டுப்பணியாளர்கள் தொடங்கினர்.
# போரம் மார்ட்டு

**போரம் மார்ட்டு** (*Forum Mart*) என்பது இந்தியாவின் ஒடிசா மாநிலம் புவனேசுவரத்தில் அமைந்துள்ள ஒரு வணிக வளாகமாகும். இவ்வணிக வளாகம் இருநூறாயிரம் சதுர அடி பரப்பளவில் பரவியுள்ளது. 2004 ஆம் ஆண்டு பொது மக்களுக்காக திறக்கப்பட்ட இந்த பேரங்காடி ஒடிசாவின் மிகப் பெரிய மற்றும் பழமையான அங்காடிகளில் ஒன்றாகும். போரம் குழுமத்தால் வடிவமைக்கப்பட்ட நான்கு தளங்களில் 200,000 சதுர அடி பரப்பளவில் இந்த வணிக வளாகம் பரவியுள்ளது. போரம் குழுமம் இந்தியாவிலும் வெளிநாட்டிலும் வணிக வளாகங்களை நிறுவுவதில் பெயர் பெற்ற நிறுவனமாகும்.  
சிற்றுண்டிச்சாலை, உணவு விடுதி, உணவகங்கள், வாகன நிறுத்துமிடம் மற்றும் ஓர் உயர் சந்தை உட்பட தோராயமாக 50 விற்பனை நிலையங்கள் இப்பேரங்காடியில் உள்ளன.
# போரம் மார்ட்டு

## சிறப்புகள்

- 100 சதவீத மின்சார வசதி
- தீ தடுப்பு அமைப்பு
- வெப்பவேற்றம், காற்றோட்டம், குளிர்பதனம் உள்ளிட்ட வசதிகள்
- காற்றைக் கையாளும் இயந்திரம்
- நிலநடுக்கப் பாதுகாப்பு
# போரம் மார்ட்டு

## சிறப்பம்சங்கள்

### பொழுதுபோக்கு

- திறந்தவெளி
# போரம் மார்ட்டு

## சிறப்பம்சங்கள்

### விருந்தோம்பல்

- சிற்றுண்டியகம்
- தாமே பரிமாறிக் கொள்ளும் சிற்றுண்டியகம்
- உணவகங்கள்
# போரம் மார்ட்டு

## சிறப்பம்சங்கள்

### வணிகம்

- அலுவலகங்கள்
# போரம் மார்ட்டு

## சிறப்பம்சங்கள்

### பிற வசதிகள்

- உயர் சந்தை
- துறை சார் முகவர்கள்
# போரம் மார்ட்டு

## தீத்தடுப்பு

போரம் மார்ட்டு உட்பட 10 பேரங்காடிகளில் ஒடிசா தீயணைப்பு சேவைகள் துறை நடத்திய ஆய்வில் போதுமான தீ பாதுகாப்பு நடவடிக்கைகளை செயல்படுத்துவதில் பல குறைபாடுகளைக் கண்டறிந்ததாக அறியப்படுகிறது.
# அதார் ஏரி

**அதார் ஏரி** ; அரே மாகாணத்தின் தாசுலிகே மாவட்டத்தில் உள்ள ஒரு ஏரி ஆகும். இது துருக்கியின் மிக உயரமான ஏரிகளில் ஒன்றாகும்.
# அதார் ஏரி

## நிலவியல் மற்றும் புவியியல்

இது அரேயின் மையத்திலிருந்து 72 கி.மீ. தொலைவிலும் தாசுலிகேயின் மையத்திலிருந்து 38 கி.மீ. தொலைவில் உள்ள எர்சிசு எல்லைக்கு அருகில், தாசுலிகே எல்லைக்குள் அமைந்துள்ள அலாடாக் மலைகளின் மிக உயர்ந்த சிகரமான கோக்பாசி மலையின் புறநகர்ப் பகுதியில் அமைந்துள்ளது. ஏரியின் ஆழம் இன்னும் அறியப்படவில்லை.
# புத்தநாத்து கோயில்

**புத்தநாத்து கோயில்** (*Buddhanath Temple*) இந்தியாவின் ஒடிசா மாநிலத்தில் அமைந்துள்ளது. 12 ஆம் நூற்றாண்டைச் சேர்ந்த புத்தநாத் கோயில் சிவனுக்காக அர்ப்பணிக்கப்பட்ட ஓர் இந்துக் கோயிலாகும். புவனேசுவரம் நகரத்திலிருந்து சுமார் 22 கிமீ (14 மைல்) தொலைவில் உள்ள பாலிபட்னா தொகுதியில் உள்ள கரேடி பஞ்சனா என்ற கடற்கரை கிராமத்தில் இக்கோயில் உள்ளது. புவனேசுவரத்திலிருந்து கோயிலை அடைவது எளிதாகும். சோமவன்சி வம்சத்தைச் சேர்ந்த சோடகங்கா தேவ் என்பவரால் புத்தநாத்து கோயில் கட்டப்பட்டதாகக் கூறப்படுகிறது. இக்கோயில் தாந்த்ரீக கொள்கைகளின் அடிப்படையில் கட்டப்பட்டுள்ளது. கடலுக்கு அருகாமையில் இருப்பதால், உப்பு நிறைந்த காற்றினால் கற்கள் அரிக்கப்பட்டு கோயிலின் சிதைவு துரிதப்படுத்துகிறது. 14 ஆவது நிதிக்குழுவின் நிதியில் சமீபத்தில் கோயில் புதுப்பிக்கப்பட்டது.
# அஞ்சன் குமார் யாதவ்

**அஞ்சன் குமார் யாதவ்** (*Anjan Kumar Yadav*)(பிறப்பு 5 மே 1961) தெலங்காணா பிரதேச காங்கிரசு கட்சியின் செயல் தலைவராக பணியாற்றும் இந்திய அரசியல்வாதி ஆவார். இந்திய மக்களவையின் உறுப்பினராக இவர் இருந்துள்ளார். இவர் தெலங்காணாவின் செகந்திராபாது தொகுதியைப் பிரதிநிதித்துவப்படுத்தினார். இந்திய தேசிய காங்கிரசு அரசியல் கட்சியின் உறுப்பினராக உள்ளார். 2014 தேர்தலில் செகந்திராபாது தொகுதியில் பாஜக வேட்பாளர் பண்டாரு தத்தாத்ரேயாவிடம் தோல்வியடைந்தார். 2023-ல் நடைபெறும் தெலங்காண சட்டமன்றத் தேர்தலில் மீண்டும் அஞ்சன் குமார் யாதவ் போட்டியிடுகிறார்.
# ஜும்மா மஸ்ஜித், உபர்கோட்

**ஜும்மா மஸ்ஜித்** அல்லது **ஜமா மஸ்ஜித்** (*Jumma Masjid* or *Jama Masjid*) என்பது இந்தியாவின் குசராத்தின் ஜுனாகத்தில் அமைந்துள்ள உபர்கோட் கோட்டையில் உள்ள ஒரு மசூதி ஆகும். இந்த மசூதி 15 ஆம் நூற்றாண்டில் உள்ளூர் மக்களால் தற்போது **இரணகாதேவி மகால்** என்று அடையாளம் காணப்பட்ட ஒரு கோவில் அல்லது அரண்மனையை மாற்றியமைத்து கட்டப்பட்டது. கட்டிடத்தை அடையாளம் காண்பதில் சர்ச்சை உள்ளது.
# ஜும்மா மஸ்ஜித், உபர்கோட்

## வரலாறு

ஜும்மா மஸ்ஜித் (வெள்ளிக்கிழமை மசூதி) 1472 இல் ஜுனாகத் கைப்பற்றப்பட்டதைத் தொடர்ந்து 15 ஆம் நூற்றாண்டில் குசராத்தின் சுல்தான் மக்மூத் பேகடா என்பவரால் கட்டப்பட்டது. இது ஒரு இந்து அல்லது சைனக் கோயில் 2020 ஆம் ஆண்டில், குஜராத் சுற்றுலாத் துறை அந்த இடத்தை ஜாமி மஸ்ஜித்-இரணகாதேவி மகால் என்று குறிக்கும் பலகையை வைத்தது. உள்ளூர் ராஜ்புத்திர சமூகத்தினர் மசூதி என அடையாளப்படுத்துவதற்கு எதிர்ப்பு தெரிவித்து எதிர்ப்பு தெரிவித்தனர். பின்னர் பலகை அகற்றப்பட்டது.  
2020 ஆம் ஆண்டு நிலவரப்படி, குஜராத் அரசின் உபர்கோட் கோட்டை மறுசீரமைப்பு திட்டத்தின் கீழ் இது மீட்டெடுக்கப்படுகிறது.
# ஜும்மா மஸ்ஜித், உபர்கோட்

## கட்டிடக்கலை

மசூதி ஒரு செங்கல் மேடையில் கட்டப்பட்டுள்ளது. மேலும் ஒரு கோட்டை போல் உள்ளது. இது திடமான தடிமனான சுவர்கள் மற்றும் ஒரு மூலையில் இருந்து உயரும் மெலிதான நெடுவரிசையைக் கொண்டுள்ளது. தூண் ஒரு மினாரை விட ஒரு கோபுரம் போல் தெரிகிறது. மசூதி கட்டி முடிக்கப்படவில்லை. அதன் மண்டபத்தின் ஒரு பகுதி திறந்த வெளியாகவே உள்ளது.
# ஜும்மா மஸ்ஜித், உபர்கோட்

## பீரங்கிகள்

மசூதிக்கு வெளியே சுவர்களுக்கு எதிரே, 10 அங்குல துவாரமும், 17 அடி நீளமும், வாயில் 4 அடி 8 அங்குலம் சுற்றும் கொண்ட நிலாம் என்ற பெரிய மணி உலோக பீரங்கி உள்ளது. இந்த பீரங்கி தியூவிலிருந்து கொண்டு வரப்பட்டது, போர்ச்சுகீசியர்களுடனான அவர்களின் போராட்டத்திற்கு எதிராக குஜராத் சுல்தானகத்திற்கு உதவியபோது, தியூ முற்றுகையில் (1538) அவர்கள் தோல்வியடைந்ததைத் தொடர்ந்து, உதுமானிய தளபதி சுலைமான் பாஷாவால் விட்டுச் செல்லப்பட்டது. முகவாயிலில் ஒரு அரபு கல்வெட்டு உள்ளது. அதை இவாறு மொழிபெயர்க்கலாம்: "இந்த பீரங்கியை சர்வவல்லமையுள்ளவரின் சேவையில் பயன்படுத்துவதற்கான உத்தரவை அரேபியா மற்றும் பெர்சியாவின் சுல்தான், சலீம் கானின் மகன் சுல்தான் சுலைமான் வழங்கினார். 1531 ஆம் ஆண்டு எகிப்தின் தலைநகரில் அரசு மற்றும் நம்பிக்கையின் எதிரிகளை தண்டிக்க அவரது வெற்றி மகிமைப்படுத்தப்படட்டும். குழலின் முன்பகுதியில் இவ்வாறு பொறிக்கப்பட்டுள்ளது: "ஹம்சாவின் மகன் முகமனின் வேலை." 13 அடி நீளமும், முகவாய் 4 அடி விட்டமும் கொண்ட 'கடனால்' என்று அழைக்கப்படும் மற்றொரு பெரிய பீரங்கி, தியூவில் இருந்து கொண்டு வரப்பட்டது. இது, கோட்டையின் தெற்குப் பகுதியில் வைக்கப்பட்டுள்ளது.
# ஜும்மா மஸ்ஜித், உபர்கோட்

## இதனையும் காண்க

- உபர்கோட் கோட்டை
- உபர்கோட் குகைகள்
# புவனேசுவர் 1

**புவனேசுவர் 1** (*Bhubaneswar 1*) என்பது இந்தியாவின் ஒடிசா மாநிலம் புவனேசுவரம் நகரத்தில் வரவிருக்கும் ஒரு வணிக வளாகமாகும். கதாகனா மௌசாவில் இப்பேரங்காடி அமைந்துள்ளது. புவனேசுவரம் நகரத்திலுள்ள மிகப்பெரிய பேரங்காடிகளில் ஒன்றாக இது இருக்கும். பேரங்காடி மொத்தம் 350,000 சதுர அடி (33,000 சதுர மீட்டர்) பரப்பளவைக் கொண்டிருக்கும். பேரங்காடி யுனிடெக் குழுமத்தால் வடிவமைக்கப்பட்டு ஐந்து தளங்களில் பரவியுள்ளது என்று அறியப்படுகிறது. 200 எண்ணிக்கைக்கும் மேற்பட்ட கடைகள், அலுவலகங்கள், உணவு விடுதிகள், உணவகங்கள், குடும்ப பொழுதுபோக்கு மண்டலங்கள், பல்சேர் திரையரங்குகள் மற்றும் பல் நிலை வாகன நிறுத்துமிடம் ஆகியவை இப்பேரங்காடியில் அடங்கியுள்ளன. பேரங்காடி இன்னும் திறக்கப்படவில்லை. ஒரிசா உயர் நீதிமன்றத்தில் நிலுவையில் உள்ள வழக்கு காரணமாக அனைத்து கட்டுமானங்களும் தற்போது முடங்கியுள்ளன.
# செங்காய் ஏரி

**செங்காய் ஏரி** ( Chinese ) என்பது சீனாவின் யுனான் மாகாணத்தில் உள்ள ஒரு இடைநிலை ஊட்ட பீடபூமி ஏரியாகும். ஏரியின் மொத்தப் பரப்பளவு சுமார் 77.22 சதுர கிலோ மீட்டர்கள் (29.81 சதுர மைல்கள்) ஆகும். இந்த ஏரியின் சராசரி ஆழம் , ஏற்றமும் கொண்டதாகும் . இந்த ஏரியின் நீர் சேமிப்பு திறன் சுமார் 19.87×10 <sup>8</sup> மீ <sup>3</sup> ஆகும். சுருள்பாசி இயற்கையாகக் காணப்படும் உலகில் உள்ள மூன்று ஏரிகளில் செங்காய் ஏரியும் ஒன்றாகும்.
# செங்காய் ஏரி

## சூழலியல்

செங்காய் ஏரி குறிப்பிடத்தக்க மதுவம் பல்லுயிர் கொண்டதாக அறியப்படுகிறது; ஒரு ஆய்வு 8 வகைகளில் 22 இனங்களில் 64 மதுவ வகைகளை சேகரித்து அடையாளம் கண்டுள்ளது. இந்த ஏரி ஒரு மூடிய சுற்றுச்சூழல் அமைப்பாகும், மேலும் இது இடைநிலை ஊட்ட, அதாவது இது உயிரியல் உற்பத்தியின் இடைநிலை அளவை ஆதரிக்கும் தன்மை கொண்டதாகும். ஏரியில் நீர்வாழ் தாவரங்கள் குறைந்துள்ளன, ஒருவேளை மாசுபாடு, வாழ்விட அழிவு, ஊட்டஞ்செறிதல் (யூட்ரோஃபிகேஷன்) ஆகியவற்றின் விளைவுகளால் ஏற்பட்டிருக்கக் கூடும்.
# செங்காய் ஏரி

## மாசுபாடு

சீசியம்-137, ஒரு கதிரியக்க வீழ்பொருள் ஓரிடத்தான் இந்த ஏரியில் உள்ளது.
# ஆயுத பூஜை

**ஆயுத பூஜை** அல்லது **சரசுவதி பூஜை** என்பது நவராத்திரி விழாவின் அங்கமான ஓர் இந்து சமய பண்டிகையாகும். இது இந்து நாட்காட்டியின்படி புரட்டாசி மாதம் வளர்பிறை நவமியிலும் பொது நாட்காட்டியின்படி செப்டம்பர் அல்லது அக்டோபர் மாதங்களில் ஒவ்வொரு ஆண்டும் கொண்டாடப்படுகிறது. இந்தியத் துணைக் கண்டம் முழுக்கக் கொண்டாடினாலும் வெவ்வேறு வழிபாட்டு முறைகளால் கொண்டாடப்படுகிறது.  
இந்த நாளில் தங்களது தொழிலுக்குப் பயன்படும் கலப்பை, கருவிகள், ஆயுதங்கள், வாகனங்கள், புத்தகங்கள் போன்றவற்றை வைத்து இறைவழிபாடு செய்யப்படுகிறது. இதனை *அஸ்திர பூஜை* என்றும் அழைப்பர். பூஜைக்காக வைக்கப்பட்ட பொருட்கள் மறுநாள் விஜயதசமி வரை எடுக்கப்படாமல் இருக்கும். இவ்வாறு வழிபடுவதன் மூலம் தொழில் வளர்ச்சியும், கல்வியில் சிறந்த தேர்ச்சியும் பெறுவதாக இந்து சமயத்தவர்கள் நம்புகின்றனர்.
# ஆயுத பூஜை

## புராணக்கதை

புராணங்களின்படி இரண்டு கதைகள் சொல்லப்படுகின்றன. கவுரவர்களிடம் சூதாட்டத்தில் தோற்று பாண்டவர்கள் பதின்மூன்று ஆண்டுகள் வனவாசம் சென்றனர். பின்னர் ஓராண்டு *அஞ்ஞாத வாசம்* எனப்படும் ஆயுதங்களையும் அடையாளங்களையும் துறந்து வாழ்ந்து வந்தனர். இறுதியாக ஓராண்டு கழித்து ஒன்பது நாட்கள் விரதமிருந்து, பதுக்கி வைத்திருந்த ஆயுதங்களை வன்னி மரப் பொந்திலிருந்து ஆயுத பூஜை நாளில் வழிபட்டு அருச்சுனன் எடுத்ததாகக் கருதப்படுகிறது. மற்றொரு கதையில் மகாபாரத குருச்சேத்திரப் போருக்கு முன் விரதமிருந்து காளிதேவிக்கு ஆயுத பூஜையன்று அரவான் களப்பலி கொடுக்கப்பட்டதாகக் கருதப்படுகிறது.
# ஆயுத பூஜை

## இலக்கியத்தில்

பனிரெண்டாம் திருமுறையான பெரியபுராணத்தில் ஒன்பது நாள் வழிபாடு நடத்தி போரிடும் யானைகளுக்கு மரியாதை செய்வதாகக் குறிப்புள்ளது.  
சிலப்பதிகாரத்தில், கொற்றவைக்கு நேர்த்திக்கடன்களைச் செய்யாவிட்டால் வெற்றியைத் தரமாட்டாள் என்ற வரிகளின் மூலம் கருவிகளைப் படைத்து வழிபாடும் முறையை அறியமுடிகிறது.  
வாளுக்கு விழா எடுத்த செய்தியைப் பதிற்றுப்பத்தும் தொல்காப்பியமும் குறிப்பிடுகின்றன.
# ஆயுத பூஜை

## இதையும் பார்க்கலாம்

- விஜயதசமி
- வித்தியாரம்பம்
- குலு தசரா
# வி. கே. சிறீகண்டன்

**வி. கே. சிறீகண்டன்** (*V. K. Sreekandan*) இந்தியாவைச் சேர்ந்த ஓர் அரசியல்வாதியாவார். வெள்ளாளத் கொச்சுகிருட்டிணன் நாயர் சிறீகண்டன் என அழைக்கப்படும் இவர் கேரளாவைச் சேர்ந்தவர். இந்திய தேசிய காங்கிரசு கட்சியின் உறுப்பினரான இவர் பாலக்காடு மாவட்ட காங்கிரசு கட்சியின் தலைவருமாவார். சிறீகண்டன் இந்தியாவின் 17ஆவது மக்களவையின் பாலக்காடு மக்களவைத் தொகுதியின் நாடாளுமன்ற உறுப்பினராகவும் உள்ளார். 2019 ஆம் ஆண்டு நடைபெற்ற மக்களவை தேர்தலில், பாலக்கோடு தொகுதியில் ஐக்கிய சனநாயக முன்னணியின் வேட்பாளரை எதிர்த்து போட்டியிட்டு இவர் வெற்றி பெற்றார்.
# அசோக் குமார் சவுகான்

**அசோக் குமார் சவுகான்** (*Ashok Kumar Chauhan*) (அசோக் குமார் அல்லது அசோக் சௌஹான் என அறியப்படுகிறார்) பாரதிய ஜனதா கட்சியைச் சேர்ந்த ஒரு இந்திய அரசியல்வாதி ஆவார். முன்னதாக ஆம் ஆத்மி கட்சியின் உறுப்பினராக இருந்த இவர், தில்லி மாநில சட்டமன்றத்தில் உள்ள அம்பேத்கர் நகர் தொகுதியின் சட்டமன்ற உறுப்பினராக இருந்தார்.
# அசோக் குமார் சவுகான்

## அரசியல் வாழ்க்கை

2013 டெல்லி சட்டப் பேரவைத் தேர்தலில் அம்பேத்கர் நகர் தொகுதியில் ஆம் ஆத்மி வேட்பாளராக சவுகான் அறிவிக்கப்பட்டார். இவர் 11670 வாக்குகள் வித்தியாசத்தில் பாரதிய ஜனதா கட்சியின் குஷி ராம் சுனாரை தோற்கடித்து, அந்த இடத்தை வென்றார்  
2014 ஆம் ஆண்டில், ஆம் ஆத்மி கட்சிக்குள் அரவிந்த் கெஜ்ரிவாலின் சர்வாதிகார ஆட்சியைக் கண்டு, பாரதிய ஜனதா கட்சியில் இணைந்ததாக தெரிவித்தார். இவர் சுதந்திரமான பேச்சு மற்றும் ஆக்கபூர்வமான விமர்சனத்தின் கருத்தை நம்புவதாகவும், சமூக-பொருளாதார நிலைப் படிநிலையில் மிகவும் தாழ்ந்த நிலையில் வாழும் லட்சக்கணக்கான ஏழைகளின் வாழ்க்கையை மாற்றுவதாக சபதம் செய்துள்ளார்.  
2015 டெல்லி சட்டப் பேரவைத் தேர்தலில், இவர் அம்பேத்கர் நகரில் பாரதிய ஜனதா கட்சியின் சார்பில் போட்டியிட்ட இவர் ஆம் ஆத்மி கட்சியின் வேட்பாளர் அஜய் தத்திடம் 42460 வாக்குகள் வித்தியாசத்தில் தோல்வியடைந்தார்.
# டி. என். பிரதாபன்

**டி. என். பிரதாபன்** (*T. N. Prathapan*) இந்தியாவைச் சேர்ந்த ஓர் அரசியல்வாதியாவார். 1960 ஆம் ஆண்டு மே மாதம் 12 ஆம் தேதியன்று தளிக்குளத்தில் தொடுங்கல் நாராயணன் மற்றும் காளிக்குட்டி தம்பதியருக்கு இவர் மகனாகப் பிறந்தார். கேரள மாநிலம் திருச்சூரைச் சேர்ந்த இவர் இந்திய தேசிய காங்கிரசு கட்சியின் உறுப்பினராக உள்ளார். தற்போது திருச்சூர் மக்களவைத் தொகுதியின் நாடாளுமன்ற உறுப்பினராக பணியாற்றுகிறார். 2011 ஆம் ஆண்டில் கேரள சட்டமன்றத்திற்கு நடைபெற்ற தேர்தலில் கொடுங்கல்லூர் சட்டமன்றத் தொகுதியில் வெற்றி பெற்று சட்டமன்ற உறுப்பினராகவும் இருந்தார். முன்னதாக இவர் 2001 ஆம் ஆண்டு மற்றும் 2006 ஆம் ஆன்டுகளிலும் நாட்டிகை சட்டமன்றத் தொகுதியில் இருந்து தேர்ந்தெடுக்கப்பட்டு கேரள சட்டமன்றத்தில் உறுப்பினராக இருந்துள்ளார்.  
டி. என். பிரதாபன் 2019 ஆம் ஆண்டில் நடைபெற்ற இந்தியப் பொதுத் தேர்தலில் கேரளாவிலிருந்து திருச்சூர் தொகுதியில் போட்டியிட்டு இந்திய தேசிய காங்கிரசி பிரதிநிதியாக நாட்டளுமன்றத்தில் பணியாற்றிவருகிறார்.
# தாமசு சாழிகடன்

**தாமசு சாழிக்கடன்** (*Thomas Chazhikadan*) இந்தியாவைச் சேர்ந்த ஓர் அரசியல்வாதியாவார். பட்டயக் கணக்காளர், கோட்டயம் மக்களவைத் தொகுதியில் இருந்து தற்போதைய தேர்ந்தெடுக்கப்பட்ட நாடாளுமன்ற உறுப்பினர், 1991 ஆம் ஆண்டு முதல் 2011 ஆம் ஆண்டு வரை கேரளாவின் ஏற்றுமானூர் சட்டமன்ற தொகுதியின் முன்னாள் சட்டமன்ற உறுப்பினர் என பன்முகங்களுடன் இவர் அறியப்படுகிறார். 2019 ஆம் ஆண்டு நடைபெற்ற மக்களவைத் தேர்தலில் கோட்டயத்தில் இருந்து கேரள காங்கிரசு (எம்) வேட்பாளராகப் போட்டியிட்டு வெற்றி பெற்றார். இவர் கேரள காங்கிரசு (மணி) கட்சியைச் சேர்ந்தவராவார்.  
அரசியல்வாதியான பாபு சாழிக்கடனின் அண்ணன் என்று இவர் அறியப்படுகிறார். ஏற்றுமானூர் சட்டமன்றத் தொகுதியின் அசல் வேட்பாளராக இருந்த பாபு சாழிக்கடன் 1991 தேர்தல் பிரச்சாரத்தின் போது மின்னல் தாக்கி கொல்லப்பட்டார்.  
தாமசு சாழிகடன் இப்போது கேரளாவின் கோட்டயத்தில் உள்ள பட்டய கணக்காளர் நிறுவனமான தாமசு சாழிக்கடன் & இணையர்கள் நிறுவனத்தின் பங்குதாரராக உள்ளார்.
# தாமசு சாழிகடன்

## ஆரம்ப கால வாழ்க்கை

தாமசு சாழிக்கடன் 25 செப்டம்பர் 1952 ஆம் ஆண்டு செப்டம்பர் மாதம் 25 ஆம் தேதியன்று கோட்டயத்தில் உள்ள வெளியன்னூரில் சிரியாக்கு மற்றும் ஏலியம்மா சாழிகடன் ஆகியோருக்கு மகனாகப் பிறந்தார். ஒய்எம்சிஏ போன்ற பல சமூக சேவைக் கழகங்களில் உறுப்பினராக இருந்தார்; அரிமா சங்க உறுப்பினராகவும், கோட்டயம் மாவட்ட கூட்டுறவு சங்கத்தின் தலைவராகவும், நியூ பேங்க் ஆப் இந்தியா அதிகாரிகள் சங்கத்தின் துணைத் தலைவராகவும் பணியாற்றியுள்ளார். கோட்டயத்தில் உள்ள வங்கியாளர்கள் மன்றத்தின் செயலாளராகவும், மகாத்மா காந்தி பல்கலைக்கழக ஆட்சிக்குழு உறுப்பினராகவும் இருந்துள்ளார்.
# சாம்பல் மார்பு வன ஈப்பிடிப்பான்

**சாம்பல் மார்பு வன ஈப்பிடிப்பான்** (*Grey-chested jungle flycatcher*)(*சைனோரிசு அம்ப்ராடிலிசு*) என்பது பழைய உலக ஈப்பிடிப்பான் குடும்பமான மியூசிகாப்பிடேவில் உள்ள ஒரு பறவை சிற்றினமாகும். இது புரூணை, இந்தோனேசியா, மலேசியா மற்றும் தாய்லாந்து ஆகிய நாடுகளில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல சதுப்புநிலங்கள் ஆகும். இது வாழ்விட இழப்பால் அச்சுறுத்தப்படுகிறது.
# நீலநிறக் கரும் பிடரி அரசவால் ஈபிடிப்பான்

**நீலநிறக் கரும்பிடரி அரசவாலன் ஈபிடிப்பான்** (*Black-naped monarch*) என்பது தெற்கு மற்றும் தென்கிழக்கு ஆசியாவில் காணப்படும் மோனார்க் ஈபிடிப்பான் குடும்பத்தைச் சேர்ந்த மெலிதான மற்றும் சுறுசுறுப்பான குருவி வரிசையைச் சேர்ந்த பறவை யாகும். இது பால் ஈருருமை கொண்டது. ஆண் பறவையின் பிடரியில் ஒரு தனித்துவமான கருப்புத் திட்டும், கழுத்தின் கீழ்ப்பகுதியில் முன் பக்கம் ஒரு கருப்புக்கோடும் காணப்படும். அதே சமயம் பெண் பறவை ஆலிவ் பழுப்பு நிற இறக்கைகளுடன் மங்கிய நிறத்திலும், பிடரியிலும், கழுத்திலும் கருப்புக் கோடுகள் இன்றியும் காணப்படும். ஆசிய அரசவால் ஈபிடிப்பானைப் ஒத்த குரல் கொண்டது. வெப்பமண்டல வன வாழ்விடங்களில் வாழக்கூடிய இவை, இணையாகவோ, பிற இனப் பறவைகளுடன் இணைந்து கூட்டமாகவோ இரை தேடக்கூடியது. இறகுகளின் நிறம் மற்றும் அளவுகளில் இப்பறவைகள் பிராந்திய ரீதியாக சற்று வேறுபடுகின்றன.
# நீலநிறக் கரும் பிடரி அரசவால் ஈபிடிப்பான்

## விளக்கம்

முதிர்ச்சியடைந்த ஆண் நீலநிறக் கரும்பிடரி அரசவால் ஈப்பிடிப்பான் சுமார் 16 செ.மீ நீளம் கொண்டது. வெண்மையான கீழ் வயிற்றைத் தவிர இதன் உடல் முதன்மையாக வெளிர் நீல நிறத்தில் இருக்கும். இதன் பிடரியில் பெரிய கரும்பட்டைக் காணப்படும். கழுத்தின் கீழ்பகுதியில் முன் பக்கம் ஒரு கருப்புக் கோடு காணப்படும். பெண் பறவை மங்கிய நிறம் கொண்டதாகவும், கருப்புக் கோடுகள், பட்டைகள் இன்றியும் இருக்கும். இதன் இறக்கைகளும் பின்புறமும் சாம்பல்-பழுப்பு நிறத்தில் இருக்கும். இருப்பினும், புவியியல் ரீதியாக இப்பறவைகளின் உடல் நிறத்தில் சிற்சில மாறுபாடுகள் காணப்படுகின்றன.
# நீலநிறக் கரும் பிடரி அரசவால் ஈபிடிப்பான்

## பரவலும் வாழ்விடமும்

ஈரான் மற்றும் இலங்கையின் கிழக்கில் இருந்து இந்தோனேசியா மற்றும் பிலிப்பைன்ஸ் வரை வெப்பமண்டல தெற்காசியா முழுவதும் நீலநிறக் கரும்பிடரி அரசவால் ஈப்பிடிப்பான் இனப்பெருக்கம் செய்து வாழ்ந்துவருகிறது. இந்த இனம் பொதுவாக அடர்ந்த காடுகள் மற்றும் மரங்கள் நிறைந்த வாழ்விடங்களில் காணப்படுகிறது.  
இது ஸ்வீச்-விச் என்றோ ச்சீ-ச்சீ என்றோ உரத்தக் குரலில் கத்தியபடி கிளைக்கு கிளை சுறுசுறுப்பாகத் தாவி பறக்கக் காணலாம். இந்தியாவில் மே முதல் ஜூலை வரையிலான கோடைக்காலத்தில் முதன்மையாக இவை இனப்பெருக்கம் செய்கின்றன. புல், பாசி, சிலந்தி நூல் ஆகியன கொண்டு மரக்கிளைகளிடையே கோப்பை வடிவில் கூடு அமைக்கின்றன. கூட்டில் இரண்டு மூன்று முட்டைகளை இடுகின்றன.
# பாங்காய் வன ஈப்பிடிப்பான்

**பாங்காய் வன ஈப்பிடிப்பான்** (*Banggai jungle flycatcher*)(*சைனோரிசு பெலிங்கென்சிசு*) என்பது பழைய உலகப் பறக்கும் பறவை குடும்பமான மியூசிகாபிடேயில் உள்ள ஒரு வகை குருவி சிற்றினம் ஆகும். இது இந்தோனேசியாவில் உள்ள பெலெங்கில் மட்டும் காணப்படும் அகணிய உயிரி. இங்கு இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகளாகும்.
# நாகுடி

**நாகுடி** என்பது இந்தியாவில் தமிழ்நாட்டில், புதுக்கோட்டை மாவட்டம், அறந்தாங்கி வருவாய்த் தொகுதியில் உள்ள ஒரு கிராமம்.
# நாகுடி

## மக்கள்தொகை

2001 மக்கள்தொகை கணக்கெடுப்பின்படி, நாகுடியில் 211 ஆண்கள் மற்றும் 219 பெண்கள் என மொத்தம் 430 பேர் இருந்தனர். மொத்த மக்கள் தொகையில் 254 பேர் கல்வியறிவு பெற்றவர்கள்.
# இடையர் (புதுக்கோட்டை)

**இடையர்** (*Edaiyar*) என்பது இந்தியாவின் தமிழ்நாடு மாநிலம் புதுக்கோட்டை மாவட்டத்தின், அறந்தாங்கி வருவாய்த் தொகுதியில் உள்ள ஒரு கிராமம்.
# இடையர் (புதுக்கோட்டை)

## மக்கள்தொகை

2011 மக்கள்தொகை கணக்கெடுப்பின்படி, இடையார் கிராமத்தின் மொத்த மக்கள்தொகை 572 ஆகும். இதில் 269 ஆண்கள் மற்றும் 303 பெண்கள் ஆவர். மொத்த மக்கள்தொகையில் 78.63 சதவிகித மக்கள் பேர் கல்வியறிவு பெற்றவர்கள்.
# மக்மூத் பெகடா

சுல்தான் **மக்மூத் பெகடா** அல்லது **முதலாம் மக்மூத் ஷா** (*Mahmud Begada* or *Mahmud Shah I*) ( ஆட்சி. 25 மே 1458 – 23 நவம்பர் 1511 ) குசராத்து சுல்தானகத்தின் மிக முக்கியமான சுல்தான் ஆவார். இளம் வயதிலேயே அரியணையில் அமர்ந்த இவர், பாவாகத் மற்றும் ஜூனாகத் கோட்டைகளை வெற்றிகரமாக போர்களில் கைப்பற்றினார். இது இவருக்கு *பெகடா* என்ற பெயரைக் கொடுத்தது. சம்பானேரை தலைநகராக நிறுவினார்.  
இரண்டாம் குத்புத்தீன் அகமத் ஷாவின் மரணத்திற்குப் பிறகு, பிரபுக்கள் முதலாம் அகமத் ஷாவின் மகனான இவரது மாமா தாவூத் கானை அரியணையில் அமர்த்தினர். ஆனால் அரச குலத்தில் பிறக்காததால் உயர் பதவிகளுக்கு நியமித்து முறையற்ற செயலாகக் கருதப்பட்டது. ஏழு அல்லது இருபத்தேழு நாட்களுக்குள், இவர் பதவி நீக்கம் செய்யப்பட்டார். மேலும் 1459 இல் இவரது ஒன்றுவிட்ட சகோதரர் பதே கான், முதலாம் மக்மூத் ஷா என்ற பட்டத்துடன் பதின்மூன்று வயதில் அரியணையில் அமர்ந்தார்.
# அஜிங்கியதாரா கோட்டை

**அஜிங்கியதாரா கோட்டை** (''Ajinkyatara Fort" ) இந்தியாவின் மகாராட்டிரா மாநிலத்தின் சதாரா மாவட்டத்தின் தலைமையிடமான சதாரா நகரத்தைச் சுற்றியுள்ள 7 மலைகளில் ஒன்றான அஜியங்கியதாரா மலையில் 3,300 அடி உயரத்தில் அமைந்த மலைக்கோட்டை ஆகும்.